Jalĉiki

Jalĉiki (ĉuvaŝe. Елчĕк (Jelĉek)), — grandvilaĝo, administra centro de Jalĉikia distrikto de Ĉuvaŝa Respubliko ekde 1927. Ĝi situas ĉe la bordo de la rivereto Malgranda Bula, ligita per aŭtoŝoseoj kun Ĉeboksari (140 km), Kanaŝ (67 km) kaj aliaj centroj de la respublikaj distriktoj de Ĉuvaŝa Respubliko. La loĝantaro je la 1-a de januaro 1999 estis 3,2 mil personoj. La poŝtkodo estas 429381.

Industrio
La plej granda entrepreno estas fromaĝfabriko, terkultura firmao "Jalĉikskij kraĥmal", brik-uzino, loka kooperativa societo, kudra entrepreno "Ilem", entrepreno por riparado de terkulturaj maŝinoj.

Kulturo
2 mezlernejoj, 2 infan-vartejoj, ĉe mezlernejo de Jalĉiki funkcias liceaj klasoj de Ĉuvaŝa Ŝtata Universitato. Estas 2 domoj de kulturo, du bibliotekoj, popola muzeo, popola teatro, sporta lernejo, infana artlernejo, tipografio. Aperas ĵurnalo en la ĉuvaŝa lingvo «Елчĕк ен» (Regiono de Jalĉiki).

Kategorio:Vilaĝoj de Ĉuvaŝio